18 beseer, een dood toe voertuie botsFoto: ER24 Talle mense is reeds dié langnaweek op die land se paaie dood of beseer en nooddienspersoneel moet oor die hele land bontstaan om op ongelukstonele te help. Een van dié ongelukke het Saterdagmiddag op die R54 tussen Fochville en Potchefstroom plaasgevind toe ŉ motor en ŉ minibus reg van voor gebots het. Werner Vermaak, woordvoerder van ER24, sê paramedici van ER24, nooddienswerkers van Noordwes en brandweerdienste is omstreeks 12:00 na die toneel ontbied. By hul aankoms het hulle gevind dat die bestuurder van die motor reeds aan sy veelvuldige beserings beswyk het. “’n Swanger vrou in die motor het matige beserings opgedoen, terwyl ŉ driejarige dogtertjie op die toneel kritiek beseer is. Daar word verneem dat die dogtertjie ook in die motor was ten tyde van die botsing,” sê Vermaak. ŉ ER24 Oneplan- mediese helikopter is ontbied om haar na ŉ hospitaal te neem. Minstens 16 mense wat in die minibus was, is ook op die toneel behandel. Hul beserings het van gering tot matig gewissel. Hulle is later met verskeie ambulanse na hospitale geneem. Die oorsaak van die botsing word ondersoek.